Ausevik-ristningene
Store norske leksikon,Historie,Arkeologi,Nordisk arkeologi,Bergkunst og helleristninger
Ausevik-ristningene er et helleristningsfelt ved Høydal i Flora i Kinn kommune, Vestland, et av de største i Sør-Norge med mer enn 300 figurer. Feltet ligger i kontaktsonen mellom hav og fjellvidde, i et godt streifområde for storvilt.
Ristningene varierer både i motiv, stil og størrelse, men har samme tekniske utforming. Hjorten er den mest vanlige figurtypen. Dessuten finnes geometriske mønstre som spiraler, skålgroper og et mindre antall menneskefigurer. Feltet preges av motiver både fra «veide-» og «jordbruksristningene».Dateringen av feltet er omdiskutert. Trolig avspeiler Ausevik-ristningene et jegersamfunn i omforming, der gamle og nye tradisjoner møttes etter at jordbruket var introdusert i Vest-Norge. Les mer i Store norske leksikon helleristninger bronsealderen i Norge Eksterne lenker Les om Ausevik-ristningene hos Flora kommune Les mer i Store norske leksikon Hagen, Anders: Studier i vestnorsk bergkunst [...], 1970